ലസിത് മലിംഗ അന്താരാഷ്ട്ര ക്രിക്കറ്റില്നിന്നും വിരമിച്ചു കൊളംബോ: ശ്രീലങ്കന് ക്രിക്കറ്റ് ഇതിഹാസം ലസിത് മലിംഗ അന്താരാഷ്ട്ര ക്രിക്കറ്റില്നിന്നും വിരമിച്ചു. ക്രിക്കറ്റിന്റെ എല്ലാ ഫോര്മാറ്റുകളില്നിന്നും വിരമിക്കുകയാണെന്ന് മലിംഗ അറിയിച്ചു. ടെസ്റ്റ്, ഏകദിന ഫോര്മാറ്റുകളില്നിന്നും നേരത്തെ വിരമിച്ച മലിംഗ ട്വന്റി20 യില് തുടര്ന്നിരുന്നു. ക്രിക്കറ്റ് യാത്രയില് തന്നെ പിന്തുണച്ചവര്ക്ക് നന്ദി അറിയിച്ച താരം യുവ താരങ്ങള്ക്ക് തന്്റെ അനുഭവ സമ്ബത്ത് പകര്ന്നുനല്കുമെന്നും വ്യക്തമാക്കി. ലോകകപ്പ് അടുത്തിരിക്കെയാണ് ട്വന്റി20യില്നിന്നും വിമരമിക്കുകയാണെന്ന് 38 കാരനായ താരം പ്രഖ്യാപിച്ചിരിക്കുന്നത്. 2011 ലാണ് മലിംഗ ടെസ്റ്റില് നിന്ന് വിരമിച്ചത്. 2019 ല് ഏകദിനത്തില് നിന്നും വിരമിച്ചു. ശ്രീലങ്കന് ക്രിക്കറ്റിലെ ഏറ്റവും മികച്ച ബൗളര്മാരില് ഒരാളാണ് മലിംഗ. വിചിത്രമായ ബൗളിംഗ് ആക്ഷനും യോര്ക്കറുകളുമാണ് ലോക ക്രിക്കറ്റില് മലിംഗയെ ശ്രദ്ധേയനാക്കിയത്. ബാറ്റ്സ്മാന്മാരുടെ പേടിസ്വപ്നമായിരുന്നു മലിംഗയുടെ യോര്ക്കറുകള്. രാജ്യാന്തര ക്രിക്കറ്റില് രണ്ട് തവണ തുടര്ച്ചയായ നാല് പന്തുകളില് വിക്കറ്റിട്ട് ഡബിള് ഹാട്രിക്ക് തികച്ച ഒരേയൊരു ബൗളറാണ് മലിംഗ. രണ്ട് ലോകകപ്പ് ഹാട്രിക്കുകള് നേടിയ ഒരേയൊരു താരം, ഏകദിനത്തില് മൂന്ന് ഹാട്രിക്കുകളുള്ള ഒരേയൊരു താരം, രാജ്യാന്തര ക്രിക്കറ്റില് അഞ്ച് ഹാട്രിക്കുകള് തികച്ച ആദ്യ താരം, രാജ്യാന്തര ക്രിക്കറ്റില് ഏറ്റവുമധികം ഹാട്രിക്കുകള് ഉള്ള താരം എന്നിങ്ങനെയാണ് അദ്ദേഹത്തിന്്റെ റെക്കോര്ഡുകള്. 30 ടെസ്റ്റ് മത്സരങ്ങളില് നിന്ന് 101 വിക്കറ്റുകളാണ് മലിംഗയ്ക്ക് ഉള്ളത്. 226 തവണ അദ്ദേഹം ഏകദിനത്തില് ശ്രീലങ്കക്കായി ബൂട്ടണിഞ്ഞു. 338 ഏകദിന വിക്കറ്റുകളും അദ്ദേഹത്തിനുണ്ട്. 84 രാജ്യാന്തര ടി20 മത്സരങ്ങളില് നിന്ന് 107 വിക്കറ്റുകളും അദ്ദേഹം നേടി. ഐപിഎലില് മുംബൈ ഇന്ത്യന്സ് താരമായിരുന്ന മലിംഗ 122 മത്സരങ്ങളില് നിന്ന് 170 വിക്കറ്റുകള് സ്വന്തമാക്കിയിട്ടുണ്ട്.